	[image: ]


ДО
ПРЕДСЕДАТЕЛЯ
НА ОБЩИНСКИ СЪВЕТ
С. КИРКОВО

Д О К Л А Д Н А     З А П И С К А
От  Шинаси Мехмед Сюлейман – Кмет на община Кирково, обл. Кърджали

ОТНОСНО: Утвърждаване и дофинансиране на паралелки с брой ученици под установения минимум за учебната 2024/2025 година в ОУ „Васил Левски“ с. Дрангово
УВАЖАЕМИ ГОСПОДИН ПРЕДСЕДАТЕЛ, 
УВАЖАЕМИ ДАМИ И ГОСПОДА СЪВЕТНИЦИ, 

С Решение №86 от Протокол №9/27.06.2024 г. на ОбС-Кирково е предприета  процедура за закриване на ОУ „Васил Левски“ с. Дрангово, считано от 01.09.2024г. Съгласно Закона за предучилищното и училищното образование преписката е изпратена до МОН чрез РУО – Кърджали. Със Заповед №РД-14-61/13.08.2024 г., обнародвана в държавен вестник на 20.08.2024 г. (брой 70), Министъра на образованието и науката отказва закриването на ОУ „Васил Левски“ с. Дрангово.

І. За учебната 2024/2025 година в съответствие с глава VІІІ от Наредба за финансирането на институциите в системата на предучилищното и училищното образование, се допуска формирането на поднормативни паралелки в ОУ ,,Васил Левски” с. Дрангово по чл.68 от наредбата, съгласно Приложение №1.
ІІ. В съответствие с чл.69 от Наредба за финансирането на институциите в системата на предучилищното и училищното образование се формират паралелки с по-малко от 10 ученици, както следва: 

1.ОУ „Васил Левски“ с. Дрангово – 3 паралелки (I клас и II клас, слята – 8 ученици, III клас и IV клас, слята – 8 ученици, V клас и VI клас, слята – 7 ученици).
Съгласно чл.69 от Наредба за финансирането на институциите в системата на предучилищното и училищното образование паралелка с по-малко от 10 ученици може да се формира след разрешение на началника на регионалното управление на образованието, ако са осигурени допълнителни средства за обезпечаване на учебния процес извън определените по стандарти за съответната дейност, изчислени по реда на чл.68, ал.4-7 при спазване на изискванията на чл.68, ал.3.
При утвърждаване на поднормативните паралелки с по-малко от 10 ученици за учебната 2024/2025 год. в ОУ ,,Васил Левски” с. Дрангово е необходимо осигуряването на допълнително финансиране в размер на  33 318,00 лева, изчислени по реда на чл.69 от Наредба за финансирането на институциите в системата на предучилищното и училищното образование, както следва:

Училище
	брой ученици за дофинансиране
	Сума за дофинансиране за учебната 2024/2025 г.

	ОУ ,,Васил Левски” с. Дрангово 
	27
	 33 318,00 лева

	Общо
	27
	33 318,00 лева


Съгласно Постановление №121 от 23.06.2017г. за приемане на критерии за определяне на защитените детски градини и защитените училища в Република България и условия и ред за тяхното допълнително финансиране ще бъде направено предложение за включване на ОУ ,,Васил Левски” с. Дрангово в Списъка със защитените детски градини и защитените училища в Република България и ще бъде дофинансирано по съответния ред.

Във връзка с гореизложеното предлагам Общинският съвет да вземе следното

											ПРОЕКТ
РЕШЕНИЕ:
1. На основание чл.21, ал.1, т.23 от ЗМСМА и чл.68, ал.1–ал.6 от Наредба за финансирането на институциите в системата на предучилищното и училищното образование ОбС – Кирково допуска формирането на поднормативни и слети паралелки, съгласно Приложение 1.
	2. На основание чл.21, ал.1, т.23 от ЗМСМА и чл.69, изчислени по реда на чл.68, ал. 4 -7, при спазване на изискваниятана чл.68, ал.3 от Наредба за финансирането на институциите в системата на предучилищното и училищното образование ОбС – Кирково осигурява допълнителни средства извън определените по единните разходни стандарти в размер на  33 318,00 лева за формиране на паралелки с по-малко от 10 ученици в ОУ „Васил Левски“, както следва:
1.ОУ „Васил Левски“ с. Дрангово – 3 паралелки (I клас и II клас, слята – 8 ученици, III клас и IV клас, слята – 8 ученици, V клас и VI клас, слята – 7 ученици).

В случай на включване на ОУ ,,Васил Левски” с. Дрангово в Списъка на защитените детски градини и защитените училища в Република България за учебната 2024/2025 год., допълнително финансиране по т. 2 от решението за поднормативните и слети паралелки в тях, в размер на 33 318,00 лева не се предоставя от общинския бюджет.

3. Допълнителното финансиране от общинския бюджет по т.2 и т.3 от настоящото решение се предоставя по бюджетите на съответното училище изцяло или частично с Бюджета за 2024 година при следните условия:
3.1. След извършен вътрешен одит и доказана необходимост от предоставяне на средствата;
3.2. Предоставянето на средствата и конкретния размер се определя с Решение на Общински съвет – Кирково по предложение на Кмета на общината въз основа на данни от системата НЕИСПУО.
4. На основание чл.69 от Наредба за финансирането на институциите в системата на предучилищното и училищното образование възлага на кмета на общината да направи мотивирано искане до началника на регионалния инспекторат по образованието за издаване на разрешение за формирането на паралелки с по-малко от 10 ученици в:
1.ОУ „Васил Левски“ с. Дрангово – 3 паралелки (I клас и II клас, слята – 8 ученици, III клас и IV клас, слята – 8 ученици, V клас и VI клас, слята – 7 ученици).

				           КМЕТ НА ОБЩИНА КИРКОВО:…………………….
								           (Шинаси Сюлейман)

